Zumpės tvenkinys

Zumpės tvenkinys – tvenkinys Lietuvoje, Tauragės miesto rytinėje dalyje, Žalgirių mikrorajone. Sudarytas išeksploatavus molio išteklius ir prisipildžius vandens. Tvenkinio ilgis iš vakarų į rytus – 0,29 km, plotis – iki 0,09 km. Altitudė 25,6 m. Krantai neaukšti, daugiausia apaugę medžiais. Rytine pakrante prateka Beržės upė. Pietinėje pakrantėje įsikūrusi Tauragės Žalgirių gimnazija. Šalia yra poilsio ir laisvalaikio parkas (Kartų parkas), kuriame 2018 m. atlikti aplinkos sutvarkymo darbai. Tvenkinys nenutekantis, priklauso Šešuvio upės baseinui. Šaltiniai